Formandens beretning 2023

Generalforsamlingen blev afholdt 21. februar 2023

Bestyrelsen konstituerede sig den 28 februar med Anne-Sofie Christensen (60) som formand, Marc Eliasen (49) som næstformand, Simon Markussen (55) som sekretær, Henrik Sandberg (46) som kasserer, Peder Kjær (62) som menig medlem. Marie Carstensen blev valgt som 1. suppleant på generalforsamlingen, og har siden deltaget ved bestyrelsesmøderne. Vi har i bestyrelsen holdt 4 møder fordelt hen over året 2023.

Bestyrelsen har i 2023 igangsat reparation af foreningens fortove på hele Egesholm, men dog mest omfattende på den sidste stikvej, herunder ud for nr. 51. Det er forventeligt at vi om 5-8 år skal lave nye reparationer, da der opstår naturligt slid på fortovene.

Derudover har vi fået revne forseglet asfalten på vejene, hvilket vi forventeligt skal fortsætte med hvert 2. eller 3. år. Dertil er vi også er blevet færdige med asfalt reparationer efter fjernvarmen og i den forbindelse skal nævnes at foreningens medlemmer er velkomne til at henvende sig til bestyrelsen hvis de opdager fejl eller mangler, da vi har 2 års garanti, herefter skal vi selv betale for regningen.

Derudover har vi i 2023 fået renset alle kloak brønde på Egesholm, dette arbejde er udført af Dan Sweep. Vi vil i den forbindelse gerne opfordre foreningens medlemmer til at feje blade og skidt væk således brøndene kan fungere optimalt gennem længere tid.

Som vanligt har vi gjort brug af snerydning via Gedved Entreprenørforretning. I år har vi desværre haft problemer med at de har ”glemt” den første stikvej til højre. Vi har igennem flere omgange kontaktet dem og bedt dem udbedre fejlen. Vi forventer at det er rettet til nu, således dette problem ikke fortsætter, skulle der komme sne igen.

Bestyrelsen har i 2023 desuden haft stor fokus på arbejdet med ny beplantning ud mod Skanderborgvej. Beplantningen blev bestilt hos ”Let it bee” i starten af året og var forventet færdiggjort inden August 2023. I forbindelse med opgaven af beplantning blev det aftalt med ”Let it bee” at de måtte fælde evt. ”døde” og ”farlige” træer ud mod Skanderborgvej. Desuden var det aftalt med ”Let it bee” at enkelte træer placeret tæt på hus nr. 47 skulle fældes, dette efter ønske fra nævnte husstand. Desværre har tid og vejr forhindret ”Let it bee” i at udføre arbejdet ,og opgaven er derfor fortsat ikke udført. Bestyrelsen ønsker derfor at drøfte dette punkt til aftenens generalforsamling således bestyrelsen ved om de fortsat skal arbejde videre med denne opgave i 2024.

Derudover er der i 2023 blevet fældet to ”døde” træer i området mod Rådvedvej. En skovfoged har desuden inspiceret træerne og foreslår på den baggrund at fælde yderligere 15 til 20 træer da dette vil skabe bedre vækstforhold for de tilbageværende træer. Bestyrelsen ønsker derfor en drøftelse af dette på aftenens generalforsamling jævnfør den omdelte dagsorden Punkt f, stykke 5.

Bestyrelsen har i 2023 modtaget klager fra enkelte af byens borgere omkring manglende vedligehold af foreningens hække ved vendepladserne. Ifølge foreningens vedtægter påligger hækklipning ved vendepladserne på nuværende tidspunkt alle husstandene på de enkelte stikveje. Bestyrelsen foreslår derfor at foreningen fremadrettet uddelegere arbejdsopgaven omkring hækklipning ved vendepladserne til et udefrakommende firma. Forventelig klipning vil være hver 2. eller 3. år. Hvis dette forslag nedstemmes, ønsker bestyrelsen en drøftelse omkring hvordan vi så løser udfordringerne omkring hækklipning.

Derudover har bestyrelsen godkendt at spejderne i årets løb har lånt vores grønne arealer til forskellige løb og aktiviteter. Spejderne har tidligere lånt vores arealer og deres arrangementer har altid forløbet tilfredsstillende uden gener, og der er altid ryddet pænt op efter brug. Derfor er bestyrelsen også indstillet på fortsat at kunne have et godt samarbejde med spejderne og evt andre lokale foreninger. Cykelløbet ”Prison Break” har også fået tilladelse til at cykle gennem vores lille ”skov” i forbindelse med cykelløb i oktober måned. Dette har de også tidligere fået tilladelse til og endnu engang kan det berettes at alt forløb som planlagt.

Bestyrelsen vil afslutningsvis sige tak for fremmødet her til aften og ser frem til en god dialog den næste times tid.

Anne-Sofie Christensen